ঠান্ডা লেগেছে বলে পানি কম খাবেন না। কেননা সর্দিজ্বরে বরং শরীর পানিশূন্য হয়ে যায়। তাই প্রচুর পানি খান। সঙ্গে তরল জাতীয় খাবারও খান। লেবুপানি বা ফলের রস ভিটামিন ‘সি’ জোগাবে, যা রোগপ্রতিরোধে সাহায্য করে। সেই সঙ্গে গ্রিন টি বা গরম চা পান করতে পারেন। হালকা গরম পানিতে একটু মধু মিশিয়ে খেলেও গলায় আরাম পাবেন। গরম স্যুপ হতে পারে এই সময় সবচেয়ে ভালো পথ্য। দেখবেন সর্দি কাশি কমে গেছে অনেকটাই। উপকার পেতে গরম ধোঁয়া ওঠা স্যুপ খাবেন।